ณ ปัจจุบัน Afternoon Tea หรือ การจิบชายามบ่าย กำลังเป็นที่นิยมของคนไทย สังเกตได้จากร้านชาและขนมหวานจากฝั่งตะวันตก ทยอยเข้ามาเปิดในบ้านเรากันหลายเจ้า ทั้งๆ ที่เราหารู้ไม่ว่า การจิบชายามบ่ายแบบไทยๆ นั้น ก็น่าลิ้มลองไม่แพ้กัน

กับทำเลที่ตั้งใจกลางเมือง ท่ามบรรยากาศอันร่มรื่นภายในโรงแรม Hua Chang Heritage Bangkok ก็ทำให้เราหลบหนีจากความวุ่นวายรอบตัว มาพักผ่อนกันแบบสบายๆ พร้อมนั่งเม้าท์กับคนรู้ใจ หรือ เหล่าเพื่อนได้แบบชิลๆ ที่ The Ivory Lounge ซึ่งพร้อมบริการด้วย Afternoon Tea แบบไทยแท้ดั้งเดิม ซึ่งเขาตั้งชื่อเซ็ตนี้ว่า ศรีตอง (Sri-Tong)

ศรี หมายถึง ความเป็นสิริมงคล
ตอง หมายถึง ใบตอง ซึ่งถือเป็นภาชนะชั้นสูงในสมัยโบราณ
รวมกันเป็นคำว่า "ศรีตอง" อันหมายถึง การจัดสำรับด้วยภาชนะใบตอง เพื่อต้อนรับแขกคนสำคัญ และเสริมความเป็นสิริมงคลแก่ผู้ได้ชิมลิ้มรสขนมไทยและชาชั้นดี

ภายในเซ็ตจะประกอบไปด้วยของหวานและอาหารทานเล่น จำนวน 11 อย่าง ได้แก่
1. ลูกชุบ
2. ข้าวตังเมี่ยงลาว
3. ล่าเตียง
4. กะหรี่พัฟ
5. หม้อแกงถั่ว
6. ฝอยทอง
7. ขนมทองเอก
8. ขนมมันสำปะหลัง
9. ปอเปี๊ยะปู
10. หมี่กรอบ
11. สังขยาฝักทอง

สนนราคาของ Afternoon Tea "ศรีตอง" อยู่ที่ 600 บาท++ สำหรับ 2 ท่าน
เห็นแค่นี้ อย่าเพิ่งคิดว่าน้อย เพราะเอาเข้าจริงๆ เมื่อทานเข้าไปแล้ว ขอบอกว่าอิ่มมาก เรียกได้ว่าสามารถทานแทนอาหารมื้อหลักได้เลยทีเดียว

